Document ID: 31995D0006

KOMISSION PÄÄTÖS,
tehty 13 päivänä tammikuuta 1995,
Saksan liittotasavallan epäsuotuisien alueiden rajojen muuttamisesta neuvoston direktiivin 75/268/ETY mukaisesti (Ainoastaan saksan kieliset tekstit ovat todistusvoimaisia) (95/6/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vuoristoalueiden ja eräiden epäsuotuisien alueiden maataloudesta 28 päivänä huhtikuuta 1975 annetun neuvoston direktiivin 75/268/ETY (1), sellaisena kuin se on viimeksi muutettuna asetuksella (ETY) N:o 797/85 (2), ja erityisesti sen 2 artiklan 3 kohdan,
sekä katsoo, että
neuvoston direktiivissä 86/465/ETY (3), sellaisena kuin se on viimeksi muutettuna direktiivillä 92/92/ETY (4), vahvistetaan ne Saksan liittotasavallan alueet, jotka voidaan määritellä epäsuotuisiksi direktiivin 75/268/ETY 3 artiklan 3, 4 ja 5 kohdan mukaisesti,
Saksan hallitus on ilmoittanut komissiolle, direktiivin 75/268/ETY 2 artiklan 1 kohdan mukaisesti, epäsuotuisia maatalousalueita koskevaan yhteisön luetteloon soveltuvina pitämänsä uudet alueet sekä näiden alueiden ominaisuuksia koskevat tiedot ; lisäksi epäsuotuisilla alueilla sovellettavaa erityistä tukimenettelyä laajennetaan koskemaan uusia alueita,
kuten edellä mainitusta ilmoituksesta käy ilmi, yksi alue vastaa direktiivissä 86/465/ETY säädettyjä arviointiperusteita ja numerotietoja kyseisten alueiden määrittämiseksi direktiivin 75/268/ETY 3 artiklan 5 kohdan mukaisesti ; tämän vuoksi on syytä sisällyttää mainittu alue epäsuotuisia alueita koskevaan yhteisön luetteloon direktiivin 75/268/ETY 3 artiklan 5 kohdan mukaisesti,
näiden alueiden kokonaispinta-ala ei ole suurempi kuin 4 prosenttia kyseisen jäsenvaltion pinta-alasta, ja
tässä päätöksessä määrätyt toimenpiteet ovat maatalouden rakenteiden ja maaseudun kehittämisen komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Direktiivin 92/92/ETY liitteessä vahvistettua Saksan epäsuotuisia alueita koskevaa luetteloa täydennetään tämän päätöksen liitteessä olevalla luettelolla.
2 artikla
Tämä päätös on osoitettu Saksan liittotasavallalle.
Tehty Brysselissä 13 päivänä tammikuuta 1995.

Labels: 18
19
6